**PÁLYÁZATI FELHÍVÁS**

A DEAC Kosárlabda Akadémia pályázatot hirdet

a DEAC Kosárlabda Akadémia U15-U23 korosztályába tartozó, aktív tanulói/hallgatói jogviszonnyal, valamint versenyengedéllyel rendelkező, igazolt sportolói (a továbbiakban: pályázó) számára, 10 hónap időtartamra Sportakadémiai Ösztöndíj elnyerésére.

**Az ösztöndíjban az a tanuló/hallgató részesülhet, aki:**

* 2011. december 31.-én vagy az előtt születtek, ill. az U16-os (kadett) és/vagy az azt követő bajnokságban résztvevő, de az ösztöndíj időtartama alatt a 23. életévét be nem töltő, versenyengedéllyel rendelkező, igazolt sportoló;
* a 2025/2026. tanévre vonatkozólag aktív tanulói/hallgatói jogviszonnyal rendelkezik;
* az edzéseken-, mérkőzéseken kiemelkedő sportteljesítményt nyújt;
* magatartása példamutató, akadémistához méltó;
* 2024/2025. tanév évvégi tanulmányi eredményének átlaga legalább 4,00.

**Az ösztöndíj időtartama és mértéke:**

*Időtartama*: legfeljebb 10 hónap (2025. szeptember 1. – 2026. június 30.)

*Maximális összege:* 303/2019. (XII. 12.) Korm. rendeletben meghatározottak alapján.

Az ösztöndíj folyósításának kezdete: 2025. október 10.

Amennyiben az ösztöndíjat elnyert hallgató tanulói/hallgatói jogviszonyában, valamint személyes adataiban változás áll be, illetve sporttevékenységét bármilyen okból szünetelteti vagy megszünteti, a változás tényéről 5 napon belül köteles tájékoztatni a DEAC Kosárlabda Akadémia ügyvezetőjét.

Az ösztöndíj csak azokban a hónapokban folyósítható, amelyekben a pályázó hallgatói vagy tanulói jogviszonnyal rendelkezik. Amennyiben az ösztöndíjat elnyert aktív tanuló/hallgató jogviszonya nem felel meg a pályázati kiírásnak, a támogatott az ösztöndíjra való jogosultságát elveszíti.

Az ösztöndíjas 30 napon belül köteles a jogosulatlanul felvett ösztöndíjat a folyósító intézmény részére visszafizetni.

**A pályázat benyújtásának módja:**

A DEAC Kosárlabda Akadémia részére írásban, az Akadémia honlapján hozzáférhető pályázati adatlapon, a pályázó és szükség esetén szülő/gondviselő által aláírva, a szükséges mellékletek csatolásával kell benyújtani postai úton vagy emailben.

A benyújtott pályázatnak tartalmaznia kell:

* a kitöltött és aláírt pályázati adatlapot;
* 18. életévét be nem töltött pályázó esetében a pályázat érvényességének feltétele a tanuló törvényes képviselőjének (képviselőinek) írásbeli hozzájárulása a tanuló ösztöndíj pályázatban való részvételéhez, a pályázati adatlap aláírásával;
* a 2024/25. tanév év végi bizonyítványának fénymásolatát;
* az oktatási intézménnyel fennálló tanulói jogviszonyról szóló igazolást.

A pályázati adatlap csak a fent meghatározott kötelező mellékletekkel együtt érvényes, ezek hiányában a pályázatot érdemben nem tudjuk elbírálni.

A borítékon, illetve az email tárgyában kérjük feltüntetni: *Akadémiai sportösztöndíj*

Postai úton történő benyújtás esetén a postázási cím:

**DEAC Kosárlabda Akadémia Nonprofit Kft.**

1. Debrecen, Dóczy József u. 9-11.

Elektronikus úton történő benyújtás esetén az email cím: **kosarlabdaakademia@deac.hu**

**A pályázat benyújtási határideje: 2025. szeptember 15.**

A határidő után benyújtott pályázatok nem kerülnek elbírálásra!

A DEAC Kosárlabda Akadémia a döntést követően értesíti a pályázókat a döntésről, az ösztöndíjat elnyert pályázókat az ösztöndíj teljes összegéről, folyósításának módjáról, valamint a szerződéskötés részleteiről. Az elbírálási idő a benyújtási határidőtől számított 1 hét.

Amennyiben megállapítást nyer, hogy a pályázó a pályázatban nem a valóságnak megfelelő adatokat szolgáltatta, vagy a pályázati feltételeknek egyébként nem felel meg, támogatásban nem részesülhet, még abban az esetben sem, ha az ösztöndíj elnyeréséről szóló tájékoztatást már kézhez vette.

A pályázó pályázata benyújtásával hozzájárul ahhoz, hogy a pályázati adatlapon, valamint a csatolt melléklet(ek)en szereplő személyes adatait az Akadémia nyilvántartásba vegye és azokat az ösztöndíjpályázat lebonyolítása és a támogatási jogosultság ellenőrzése céljából az ösztöndíj időtartama alatt kezelje.

Amennyiben az ösztöndíjat elnyert tanuló/hallgató az általa látogatott oktatási intézményekben (iskola, kollégium) írásbeli fegyelmi megrovásban részesül, abban az esetben a DEAC Kosárlabda Akadémia bírálóbizottsága az ösztöndíjra való jogosultságot azonnali hatállyal visszavonhatja.

Debrecen, 2025. augusztus 27.